Боян Бойчев
Венчално

chitanka.info

Толкова много е недоизказано,

Никога не може да бъде,

Любовта ни — от бога белязана,

В бъдното ще пребъде.

Думите рамкират понятия,

Затова никога не достигат,

Сред хаоса на хиляди атоми

Значими сме единствено ние.

Необятни пространства любовни,

Светлината вярна в прозореца,

Всеки миг е венчален отново,

Устните, дланите, очите говорят.

Аз вярвам в нашата любов,

Всеобхватна, вечна, нетленна,

И шепна тих благослов,

Затова, че ти си до мене.

Затова и навеки остава

Мигът, в който се вричаме,

В който всичко ти казвам:

Обичам те! Обичам те!

20.10.2002 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.